ตามคาด! CENTEL-COM7-DELTA-RATCH ตบเท้าเข้า SET50
“ตลท.” ประกาศผลการคัดเลือกหลักทรัพย์ดัชนี SET50 เข้ารอบใหม่ 4 หลักทรัพย์ คือ CENTEL-COM7-DELTA-RATCH พ่วงเข้าดัชนี SET100 มีหลักทรัพย์เข้าใหม่ 7 หลักทรัพย์ AAV-BYD-DELTA-JAS-NEX-SABUY-THG ในช่วงรอบครึ่งแรกปี 66 
“ตลท.” ประกาศผลการคัดเลือกหลักทรัพย์ดัชนี SET50 เข้ารอบใหม่ 4 หลักทรัพย์ คือ CENTEL-COM7-DELTA-RATCH พ่วงเข้าดัชนี SET100 มีหลักทรัพย์เข้าใหม่ 7 หลักทรัพย์ AAV-BYD-DELTA-JAS-NEX-SABUY-THG ในช่วงรอบครึ่งแรกปี 66
20 ธ.ค. 2565

ตลาดหลักทรัพย์แห่งประเทศไทย (ตลท.) ประกาศผลการคัดเลือกหลักทรัพย์ที่ใช้สำหรับคำนวณดัชนี SET50, SET100 sSET, SETCLMV, SETHD, SETTHSI และ SETWB ในช่วงครึ่งปีแรกของปี 2566 วันที่ 1 มกราคม ถึง 30 มิถุนายน
สำหรับดัชนี SET50 มีหลักทรัพย์เข้าใหม่ 4 หลักทรัพย์ ประกอบด้วย บริษัท โรงแรมเซ็นทรัลพลาซา จำกัด (มหาชน) หรือCENTEL, บริษัท คอมเซเว่น จำกัด (มหาชน) หรือ COM7, บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA และ บริษัท ราช กรุ๊ป จำกัด (มหาชน) หรือ RATCH
ส่วนดัชนี SET100 มีหลักทรัพย์เข้าใหม่ 7 หลักทรัพย์ ประกอบด้วย บริษัท เอเชีย เอวิเอชั่น จำกัด (มหาชน) หรือ AAV, บริษัทหลักทรัพย์ บียอนด์ จำกัด (มหาชน) หรือ BYD, DELTA, บริษัทจัสมิน อินเตอร์เนชั่นแนล จำกัด (มหาชน) หรือ JAS, บริษัท เน็กซ์ พอยท์ จำกัด (มหาชน) หรือ NEX, บริษัท สบาย เทคโนโลยี จำกัด (มหาชน) หรือ SABUY และ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG
อีกทั้งดัชนี sSET มีหลักทรัพย์เข้าใหม่ 19 หลักทรัพย์ ประกอบด้วย บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP, บริษัท บีบีจีไอ จำกัด (มหาชน) หรือ BBGI, บริษัท บริทาเนีย จำกัด (มหาชน) หรือ BRI, บริษัท เด็มโก้ จำกัด (มหาชน) หรือ DEMCO, บริษัท มาสเตอร์ แอด จำกัด (มหาชน) หรือ MACO, บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR, บริษัท เมโทรซิสเต็มส์คอร์ปอเรชั่น จำกัด (มหาชน) หรือ MSC, บริษัท เดอะ แพลทินัม กรุ๊ป จำกัด (มหาชน) หรือ PLAT, บริษัท โรแยล พลัส จำกัด (มหาชน) หรือ PLUS, บริษัท แรบบิท โฮลดิ้งส์ จำกัด (มหาชน) หรือ RABBIT
นอกจากนี้ยังมี บริษัท ศักดิ์สยามลิสซิ่ง จำกัด (มหาชน) หรือ SAK, บริษัท เอสพีซีจี จำกัด (มหาชน) หรือ SPCG, บริษัท ซินเน็ค (ประเทศไทย) จำกัด (มหาชน) หรือ SYNEX, บริษัท ทรอปิคอลแคนนิ่ง (ประเทศไทย) จำกัด (มหาชน) หรือ TC, บริษัท ทานตะวันอุตสาหกรรม จำกัด (มหาชน) หรือ THIP, บริษัท เทิร์นคีย์ คอมมูนิเคชั่น เซอร์วิส จำกัด (มหาชน) หรือ TKC, บริษัท โทรีเซนไทย เอเยนต์ซีส์ จำกัด (มหาชน) หรือ TTA, บริษัท อุบล ไบโอ เอทานอล จำกัด (มหาชน) หรือ UBE และ บริษัท เอ็กซ์สปริง แคปปิตอล จำกัด (มหาชน) หรือ XPG
สำหรับดัชนี SETCLMV ไม่มีหลักทรัพย์เข้าใหม่
ดัชนี SETHD มีหลักทรัพย์เข้าใหม่ 1 หลักทรัพย์ ประกอบด้วย บมจ. บีทีเอส กรุ๊ป โฮลดิ้งส์ (BTS)
ดัชนี SETTHSI หลักทรัพย์เข้าใหม่ 25 หลักทรัพย์ ประกอบด้วย บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE, บริษัท เอ.เจ.พลาสท์ จำกัด (มหาชน) หรือ AJ, บริษัท เอพี (ไทยแลนด์) จำกัด (มหาชน) หรือ AP, บริษัท แอสเซทไวส์ จำกัด (มหาชน) หรือ ASW, บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM, บริษัท กรุงเทพประกันภัย จำกัด (มหาชน) หรือ BKI, บริษัท คาราบาวกรุ๊ป จำกัด (มหาชน) หรือ CBG, DELTA, บริษัท ทางยกระดับดอนเมือง จำกัด (มหาชน) หรือ DMT, บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC, บริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC, บริษัท อิชิตัน กรุ๊ป จำกัด (มหาชน) หรือ ICHI, บริษัท เมก้า ไลฟ์ไซแอ็นซ์ จำกัด (มหาชน) หรือ MEGA,
อีกทั้งยังมี บริษัท นอร์ทอีส รับเบอร์ จำกัด (มหาชน) หรือ NER, บริษัท โนเบิล ดีเวลลอปเมนท์ จำกัด (มหาชน) หรือ NOBLE, บริษัท ปตท. น้ำมันและการค้าปลีก จำกัด (มหาชน) หรือ OR, บริษัท พรีเชียส ชิพปิ้ง จำกัด (มหาชน) หรือ PSL, บริษัท เซ็ปเป้ จำกัด (มหาชน) หรือ SAPPE, บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD, บริษัท เอส โฮเทล แอนด์ รีสอร์ท จำกัด (มหาชน) หรือ SHR, บริษัท ศุภาลัย จำกัด (มหาชน) หรือ SPALI, บริษัท ที.เค.เอส. เทคโนโลยี จำกัด (มหาชน) หรือ TKS, บริษัท ทีพีไอ โพลีน จำกัด (มหาชน) หรือ TPIPL, บริษัท ทีพีไอ โพลีน เพาเวอร์ จำกัด (มหาชน) หรือ TPIPP และ บริษัท โทรีเซนไทย เอเยนต์ซีส์ จำกัด (มหาชน) หรือ TTA
ดัชนี SETWB มีหลักทรัพย์เข้าใหม่ 3 หลักทรัพย์ ประกอบด้วย บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD, บริษัท โรงพยาบาลรามคำแหง จำกัด (มหาชน) หรือ RAM และ บริษัท สบาย เทคโนโลยี จำกัด (มหาชน) หรือ SABUY
สำหรับการทบทวนรายชื่อหลักทรัพย์ที่ใช้สำหรับคำนวณดัชนีดังกล่าวจะดำเนินการทุกครึ่งปี และเป็นไปตามหลักเกณฑ์การคัดเลือกหลักทรัพย์ที่ตลาดหลักทรัพย์ฯ กำหนด โดยดัชนี sSET ดัชนี SETCLMV และดัชนี SETTHSI เป็นดัชนีที่ไม่จำกัดจำนวนหลักทรัพย์ที่เป็นองค์ประกอบในดัชนี
ทั้งนี้ การทบทวนในครั้งนี้ใช้ข้อมูลระหว่าง 1 ธันวาคม 2564 ถึง 30 พฤศจิกายน 2565